آبدوز
آبدوز فارسی سے آب یعنی پانی اور دوز یعنی نیچے یا اندر انگریزی submarine ایک آبی جہاز یا کشتی ہے جو پانی کے اندر عمل کرسکتی ہے بالفاظ دیگر ایک خاص قسم کی جنگی کشتی جو گہرے پانی میں اندر ہی اندر چل کر سرنگوں سے جنگی جہاز تباہ کرتی ہے اسے غوطہ خور کشتی اور ڈبکتی کشتی بھی کہاجاتا ہے فائلSabJPG آبدوز پانی کی اچھال کے اصول کے مطابق گہرے پانی میں اترتی اور پھر آب پہ نمودار ہوجاتی ہے بحری جہاز بہت وزنی ہونے کے باوجود سطح آب پر تیرتا رہتا ہے لیکن سوئی کم وزن ہونے کے باوجود ڈوب جاتی ہے ہر وہ چیز جو اپنے گھیراو سے زیادہ پانی ہٹاتی ہے وہ تیرتی رہتی ہے اسی اصول کے تحت آبدوز کی دیواروں کے درمیان خالی جگہ  بیلاسٹ  میں جب پانی پمپ کرکے بھردیا جاتا ہے تو وہ زیرآب چلی جاتی ہے کیونکہ اب اس کا وزن اپنے حجم سے ہٹائے گئے پانی سے زیادہ جاتا ہے دوبارہ سطح آب پر آنے کے لیے بیلاسٹ پانی خارج کر کے ہوا بھر دی جاتی ہے چنانچہ آبدوز کا وزن کم ہوجاتا ہے اور پانی اسے اوپر لے آتا ہے زیادہ تر بڑی آبدوزیں ایک بیلناکار جسم پر مشتمل ہوتی ہیں جس میں نصف کرہ یا مخروطی سرے ہوتے ہیں اور ایک عمودی ڈھانچہ عام طور پر درمیان میں واقع ہوتا ہے جس میں مواصلات اور سینسنگ آلات کے ساتھ ساتھ حول بین بھی ہوتے ہیں